Prosjekt+til+fordypning

PROSJEKT TIL FORDYPNING
Prosjekt til fordypning er et praksis fag. I dette faget skal vi se hvordan det er å være ute i arbeidslivet. Vi er i praksis i barnehage, skole og sfo, her blir vi vurdert og får karakter ut ifra vurdering fra praksisplassen og en praksisperm. Bra tilbakemelding fra praksisplassen kan gi gode muligheter til læreplass.

Når vi er i praksis er det viktig at vi er profesjonelle og gode rollemodeller. En barn og ungdomsarbeider må være omsorgsfull og ha en god kommunikasjon. Når vi jobber med barn må vi også være lekne og kreative. Her er en liten filmsnutt om det å være barn og ungdomsarbeider: media type="youtube" key="dsgqwd4K4U8" height="315" width="420"

Første halvår er vi 6 uker i praksis i barnehage. Andre halvår er vi 6 uker på skole/SFO. Det er også mulighet til å jobbe på institusjoner eller skoler for psykisk utviklingshemmede. Når vi er i praksis skriver vi logg hver dag om en hendelse som har skjedd. Vi setter oss også 6 mål som vi skal nå, og vi skal utføre forskjellige aktiviteter. Ellers så skal vi delta i de hverdagslige oppgavene slik som de andre ansatte. Når vi er i praksis lærer vi på en annerledes måte enn når vi sitter i et klasserom. Her får vi bruke teorien og kunnskapene som vi har lært i praksis.

Som nevnt øverst skal vi i løpet av praksisperioden lage en praksisperm. Denne permen får vi masse tid til å jobbe med både på skolen og hjemme. Det er en stor perm som skal inneholde logg, planlegging og evalueringsskjema av aktiviteter, refleksjon av mål, tegninger, sanger osv. Den er med å teller på karakteren i faget prosjekt til fordypning.